CELEX: 62017CN0370
Language: ro
Date: 2017-06-19 00:00:00
Title: Cauza C-370/17: Cerere de decizie preliminară introdusă de Tribunal de grande instance de Bobigny (Franța) la 19 iunie 2017 – Caisse de retraite du personnel navigant professionnel de l'aéronautique civile (CRPNPAC)/Vueling Airlines S.A.

28.8.2017   
            
            
               RO
            
            
               Jurnalul Oficial al Uniunii Europene
            
            
               C 283/25
            
         Cerere de decizie preliminară introdusă de Tribunal de grande instance de Bobigny (Franța) la 19 iunie 2017 – Caisse de retraite du personnel navigant professionnel de l'aéronautique civile (CRPNPAC)/Vueling Airlines S.A.
   (Cauza C-370/17)
   (2017/C 283/34)
   Limba de procedură: franceza
   
      Instanța de trimitere
   
   Tribunal de grande instance de Bobigny
   
      Părțile din procedura principală
   
   
      Reclamantă: Caisse de retraite du personnel navigant professionnel de l'aéronautique civile (CRPNPAC)
   
      Pârâtă: Vueling Airlines S.A.
   
      Întrebarea preliminară
   
   Efectul atribuit certificatului E 101 eliberat, în conformitate cu articolul 11 alineatul (1) și cu articolul 12a alineatul 1(a) din Regulamentul (CEE) nr. 574/72 din 21 martie 1972 [al Consiliului] de stabilire a normelor de aplicare a Regulamentului (CEE) nr. 1408/71 privind aplicarea regimurilor de securitate socială în raport cu salariații și cu membrii familiilor acestora care se deplasează în interiorul Comunității (1), de instituția desemnată de autoritatea statului membru a cărui legislație de securitate socială urmează să rămână aplicabilă situației lucrătorului salariat, trebuie menținut chiar și în cazul în care certificatul E 101 a fost obținut ca urmare a unei fraude sau a unui abuz de drept, constatat în mod definitiv de o instanță a statului membru în care lucrătorul salariat își desfășoară sau trebuie să își desfășoare activitatea?
   În cazul în care răspunsul la această întrebare ar fi afirmativ, eliberarea unor certificate E101 împiedică persoanele care au suferit un prejudiciu ca urmare a comportamentului angajatorului, autor al fraudei, să obțină repararea acestuia fără ca afilierea salariaților la sistemele desemnate de certificatul E 101 să fie repusă în discuție prin acțiunea în răspundere exercitată împotriva angajatorului?
   
      (1)  JO L 74, p. 1.